|  |  |
| --- | --- |
| **KALE Kupa** **gyermek, ifjúsági és felnőtt FIDE értékszámszerző sakkversenysorozat U1800 standard és kísérő rapid verseny** |  |

**A verseny időpontja:** 2024. december 8. (vasárnap)

**A nevezés határideje:  2024. december 5.** csütörtök 20:00 óra.

### Nevezni kizárólag ezen az elektronikus űrlapon lehet:[https:/tinyurl.com/3yc739mn](https://tinyurl.com/3yc739mn%22%20%5Co%20%22https%3A//tinyurl.com/3yc739mn)

***Helyszíni nevezés korlátozott számban +2000Ft nevezési felárral lehetséges.***

**Helyszín:** KALE török étterem 6720 Szeged, Kölcsey u. 4. (Ingyenes parkolási lehetőség.)

**A verseny célja:**  A sakkozás népszerűsítése, lehetőség biztosítása a versenyzésre, sakkbéli fejlődésre, sportbaráti kapcsolatok erősítésére és FIDE-standard értékszám változtatás lehetősége.

**A verseny rendezője:**  Csongrád-Csanád Vármegyei Sakkszövetség

Versenyigazgató: Puskásné Dr. Kisbodri Cecília; email: cscsmssz@gmail.com; tel:70/778-5824

**A verseny résztvevői:** Az „A”, „B” és „Rapid” csoportokban csak 2024. évi érvényes versenyengedéllyel lehet részt venni, külföldi játékosnak pedig csak rendezett HPL-el, amelynek költsége 8000 forint, érvényessége 1 év.

Az „A” és „B” csoportokban 1800 FIDE-standard értékszám alatti játékosok indulhatnak.

 Rapid csoportban rapid ÉLŐ-vel rendelkezők nevezését várjuk.

Versenyengedéllyel nem rendelkezők az amatőr csoportban indulhatnak.

**A verseny lebonyolítása:**

**A-csoport:** a 8 legmagasabb értékszámú játékos, 4 fordulós, 30 min+30 sec játék-idejű, svájci rendszerű verseny. (játszmajegyzés kötelező)

**B-csoport (Open):** értékszámos és értékszám nélküli játékos, 4 fordulós, 30 min+30 sec játékidejű, svájci rendszerű verseny. (játszmajegyzés kötelező)

**Amatőr csoport:** Érvényes versenyengedéllyel nem rendelkező játékosok. A résztvevők 5 fordulót játszanak 25-25 perces gondolkodási idővel. (játszmajegyzés nem kötelező)

**Rapid csoportban a játékidő:** 10 min+5 sec, 7 fordulós svájci párosítási rendszerben, a FIDE rapid szabályzata szerint. A verseny rapid Élő-pontszám módosítására ad lehetőséget. (játszmajegyzés nem kötelező)

Megengedett késési idő: 10 perc

**Főbíró:** Nagy Noémi (FA)

**Nevezési díj:**  „A” és „B” csoportban **5.000Ft**, Rapid csoportban **4.000Ft,** Amatőr csoportban **3.000Ft**, melyet készpénzben vagy átutalással lehet kifizetni. (nevezéskor kérjük megjelölni)

Külföldi és 65 év feletti játékosok fizetési mentességet kapnak.

 **Nevezési díj tartalmaz 1 db Gyros pitában étkezési jegyet.**

**Díjazás:** „A”, „B” és Amatőr csoportokban: serleg (1. helyezett), érem (1-3. helyezett).

Rapid csoportban 1-3 helyezettek ÁRKÁD ajándékutalvány 15.000 – 10.000 – 5.000 Ft.

A csoportok minden indulója ONLINE emléklapot kap!

**Holtverseny esetén a Buchholz-pontszám, az egymás elleni eredmény és a Progresszív pontszám dönt, ebben a sorrendben.**

**Részletes program:**

**Helyszíni regisztráció:** Verseny kezdetét megelőzően 9:00–9:45 között,  fordulók: 1. forduló 10:00 további fordulók folyamatosan, az előző befejezését követően 5-10 perc szünet után.

A helyszíni regisztrációs határidőig a helyszínre meg nem érkező (vagy késésüket ezt megelőzően a szervező felé nem jelző) versenyzők az első fordulóra nem kapnak párosítást. A versenyt leghamarabb a második fordulóval kezdhetik meg!

**Eredményhirdetés** várhatóan 17 órától a csoportok végeztével folyamatosan (Amatőr csoportban kb. 15 órakor)!

**A verseny helyszínén étterem üzemel. A verseny során az aktuális járványügyi rendelkezések betartása kötelező.**

**A versenyre nevezettek a nevezési díj befizetésével fénykép és videó felvételek készítéséhez hozzájárulnak.**

**Szeretettel várunk mindenkit!**

**Szeged, 2024.11.10.  RENDEZŐSÉG**